华县。东阳县诸生许都作乱，所在应之，都以宣大故帅房大成为谋主。调元探其潜至城下，邀与计事，迎之别馆。大成不疑，明日议事府治，立缚大成斩以徇。贼众掩至，城守固，遂四散剽掠。乃率诸将夹击之，一鼓破贼，荡其巢穴，赦其妻子，论功，有旨召用。南都时，马、阮当国，朱大典素恨调元，因事罗织，遂被逮下刑部。会左良玉拥兵入朝，大典御之中道而溃，调元得脱，归年八十卒。